46. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. 1997 της 23 Μαρτ./1 Απρ. 1993  (ΦΕΚ Β΄ 226)  Συγκρότηση Υπηρεσιακού Συμβουλίου της Γενικής Γραμματείας Αποδήμου Ελληνισμού». Έχοντας υπόψη: 1.Τις διατάξεις: α)των άρθρ. 4 και 5 του 611/77 (ΦΕΚ 198/Α). β)του άρθρ. 14 του Νόμ. 158/198 (ΦΕΚ 37/Α). γ)της παρ. Β4 του άρθρ. 40 του Νόμ. 1884/90 (ΦΕΚ 81/Α). δ)του άρθρ. 37 του Νόμ. 2190/94 (ΦΕΚ 28/Α). ε)του άρθρ. 27 του Νόμ. 2081/92 (ΦΕΚ 154/Α) με το οποίο προστέθηκε άρθρ. 29Α στο Νόμ. 1558/85 (ΦΕΚ 137/Α). στ)το Π.Δ. 131/89 (ΦΕΚ 54/Α). 2.Την αριθ. 475/26.1.93 απόφαση σύστασης του υπηρεσιακού Συμβουλίου. 3.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού προϋπολογισμού γιατί το Υπηρεσιακό Συμβούλιο είναι συνεστημένο και θα λειτουργεί σύμφωνα με την παρούσα συγκρότηση με ισάριθμα μέλη. 4.Την αριθ. ΥΠΕΞ Φ 010/460/ΑΣ 154/1993 κοινή απόφαση του Πρωθυπουργού και του Υπουργού Εξωτερικών, για τη μεταβίβαση αρμοδιοτήτων, αποφασίζουμε: 1.Συγκροτούμε στη Γενική Γραμματεία Αποδήμου Ελληνισμού πενταμελές Υπηρεσιακό Συμβούλιο αρμόδιο για όλο το προσωπικό της Γενικής Γραμματείας Αποδήμου Ελληνισμού ως εξής: α.2 μονίμους υπαλλήλους με βαθμό Α της Γενικής Γραμματείας Αποδήμου Ελληνισμού. β.Ένα (1) μόνιμο υπάλληλο με βαθμό Α΄ που υπηρετεί στο δημόσιο ή σε Ν.Π.Δ.Δ. γ.Δύο αιρετούς εκπροσώπους των εργαζομένων με βαθμό τουλάχιστον Γ, με τους αναπληρωτές τους. 2.Τα υπό στοιχ. α΄ μέλη της προηγούμενης παραγράφου ορίζονται από τον οικείο υπουργό από υπαλλήλους που έχουν επιλεγεί με τις διατάξεις του Νόμ. 2190/94 (ΦΕΚ 28/Α), για τρίτη φορά ως προϊστάμενοι διεύθυνσης η αντιστοίχου επιπέδου οργανικής μονάδας. Αν δεν υπάρχουν ή δεν επαρκούν οι υπάλληλοι αυτοί, ορίζονται υπάλληλοι που έχουν τις τυπικές και ουσιαστικές προϋποθέσεις να κριθούν ως προϊστάμενοι διευθύνσεων σύμφωνα με τις διατάξεις των παρ. 3 και του άρθρ. 3 του Νόμ. 2190/94, προτιμωμένων εκείνων που έχουν ασκήσει καθήκοντα προϊσταμένων διεύθυνσης. Τα τακτικά μέλη με απόφαση του ιδίου υπουργού τοποθετούνται ως προϊστάμενοι διευθύνσεως, σύμφωνα με τις οικείες οργανικές διατάξεις. 3.Των ανωτέρω υπό στοιχ. α΄ της παρ. 1 τακτικών μελών ορίζονται ισάριθμοι αναπληρωτές μόνιμοι υπάλληλοι από αυτούς που υπάγονται στην αρμοδιότητα του υπηρεσιακού Συμβουλίου και υπηρετούν στο Νομό Αττικής και οι οποίοι έχουν τις προϋποθέσεις των παρ. 3 και του άρθρ. 3 του Νόμ. 2190/94. 4.Με απόφαση του ορισμού των μελών του Υπηρεσιακού Συμβουλίου, ορίζεται ως πρόεδρος ένα από τα τακτικά μέλη του Υπηρεσιακού Συμβουλίου με αναπληρωτή του επίσης ένα από τα τακτικά μέλη. Στην περίπτωση που προεδρεύει ο αναπληρωτής του προέδρου θα συμμετέχει ως τακτικό μέλος ο αναπληρωτής του προεδρεύοντος. 5.Όταν το Υπηρεσιακό Συμβούλιο κρίνει πειθαρχικές υποθέσεις ο Πρόεδρος αντικαθίσταται από δικαστικό λειτουργό ή σύμβουλο ή πάρεδρο του Νομικού Συμβουλίου του κράτους, που ορίζεται σύμφωνα με την διαδικασία που προβλέπεται στις διατάξεις της παρ. Β1 του άρθρ. 40 του Νόμ. 1884/ 90 (ΦΕΚ 81/Α). 6.Όταν το Υπηρεσιακό Συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου. 7.Γραμματέας του υπηρεσιακού Συμβουλίου  ορίζεται υπάλληλος με βαθμό τουλάχιστον Β, με αναπληρωτή του, υπάλληλο του ιδίου βαθμού της Γενικής Γραμματείας Αποδήμου Ελληνισμού. 8.Η θητεία των μελών του Υπηρεσιακού Συμβουλίου είναι διετής. Κατά την πρώτη εφαρμογή του Νόμου αυτού, η θητεία των μελών του υπηρεσιακού Συμβουλίου λήγει στις 31.12.94. 9.Τα αιρετά μέλη του υπηρεσιακού Συμβουλίου των υπαλλήλων της Γενικής Γραμματείας Αποδήμου Ελληνισμού, του οποίου η θητεία των μελών λήγει στις 31.12.94 εξακολουθούν να συμμετέχουν στο Υπηρεσιακό Συμβούλιο που συγκροτείται με την παρούσα απόφαση, ανεξάρτητα αν έχουν τον βαθμό Γ (παρ. 11 του άρθρ. 37 του Νόμ. 2190/94). 10.Οι υποθέσεις που εκκρεμούν στο υφιστάμενο υπηρεσιακό Συμβούλιο και οι οποίες δεν θα έχουν κριθεί απ’ αυτό, μέχρι τον ορισμό των μελών του νέου υπηρεσιακού συμβουλίου, κρίνονται από το Υπηρεσιακό Συμβούλιο που συγκροτείται με την απόφαση αυτή, χωρίς να απαιτείται νέα παραπομπή των υποθέσεων αυτών. 